Lep pozdrav vsem skupaj.

Pošiljam vam gradivo za obravnavo snovi: RISANJE SIL.

Kot uvod si v zvezek prepišite oz bolje prerišite kar je v pripravi TABELNA SLIKA.

Bodite natančni pri merilu, ki je podano pri vsaki sliki:

**TOČKOVNO PORAZDELJENE SILE**

* Primer: Sila silomera na klado, ki jo vlečemo po katedru znaša 3,5 N.

**MERILO: 1 cm → 1 N To pomeni, da moraš narisati puščico – usmerjeno daljico – vektor dolg natančno 3,5 cm.**

**PLOSKOVNO PORAZDELJENE SILE**

* Primer: Sila klade na podlago.

**MERILO: 1 cm → 1 N** mKLADE= 580 g **To pomeni, da moraš narisati puščico – usmerjeno daljico – vektor dolg natančno 5,8 cm.**

**PROSTORSKO PORAZDELJENE SILE**

* Primer: Sila teže vreče cementa.

**MERILO: 1 cm → 100 N** mVREČE= 25 Kg, sila teže znaša 250N **To pomeni, da moraš narisati puščico – usmerjeno daljico – vektor dolg natančno 2,5 cm.**

Za utrjevanje znanja uporabi DZ na str. 88, 89. (namig: lahko si pomagaš tudi z rešitvami)

Vprašanja lahko pošiljate na : erik.cernigoj@os-sturje.si

|  |  |  |
| --- | --- | --- |
| Osnovna šola:  Predmet: fizika  8. razred  Datum: | Učitelj:  Šolsko leto:  Zaporedna št. ure: 37 | |
| **Vsebinski sklop: SILE** | **Učna enota: RISANJE SIL** | |
| **CILJI**  **Učne oblike**: frontalni pouk, individualno delo.  **Operativni cilji iz UN:** učenec nariše silo kot usmerjeno daljico.  **Učne metode**: metoda predstavitve, prikazovanja, razlage.  **Vsebinski cilji učne enote**  Učenec:   * predstavi silo kot vektor, * spozna pojem težišča, * sile razdeli na točkovno, ploskovno in prostorsko porazdeljene.   **Učila in pripomočki:** projektor, tabla, različne klade in silomeri. | | |
| **Artikulacija učne ure** | | |
| Obravnavo začnemo z napovedjo nove snovi: RISANJE SIL  Učencem v uvodu predstavim pojem vektorja in njegove lastnosti. Učenci zapišejo podnaslov: O VEKTORJIH  Definiramo vektor.  Na konkretnih primerih razložim razliko med daljico in vektorjem, zapišem vektorski znak in poudarim smer vektorja.  Definiram pogoje, v katerih sta dva vektorja enaka.  Izpeljemo pravila za risanje sil, kjer izpostavim štiri dejavnike: **prijemališče, velikost, smer, merilo**. Posebno pozornost namenimo merilu, kjer izbiramo čim bolj raznovrstna merila.  Frontalno narišemo primer točkovno porazdeljene sile, ploskovno porazdeljene sile in prostorsko porazdeljene sile. Pri tem poudarim, da rišemo v vsakem primeru samo eno silo, ki predstavlja primer opisane sile in to ne pomeni da je to edina sila, ki deluje v izbranem primeru. Za utrjevanje znanja uporabimo DZ na str. 88, 89. | | |
| **Tabelna slika** | |
| **RISANJE SIL**  **O VEKTORJIH**  Pri fizikalni obravnavi sile ponazarjamo z vektorji.   1. VEKTOR je usmerjena daljica z začetno točko A in končno točko B. 2. Kdaj sta dva vektorja enaka?   Vektorja morata bit VZPOREDNA, ENAKO DOLGA in ENAKO USMERJENA.     1. Če želimo narisati silo, moramo:  * DOLOČITI PRIJEMALIŠČE SILE * DOLOČITI VELIKOST SILE * DOLOČITI SMER, V KATERI DELUJE SILA * DOLOČITI MERILO, V KATEREM BOMO SILO NARISALI   **TOČKOVNO PORAZDELJENE SILE**  Primer: Sila silomera na klado, ki jo vlečemo po katedru znaša 3,5 N.  **MERILO: 1 cm → 1 N**    Pri točkovno porazdeljenih silah je prijemališče vedno v tisti točki, kjer sila prijemlje.  **PLOSKOVNO PORAZDELJENE SILE**  Primer: Sila klade na podlago.  **MERILO: 1 cm → 1 N**  mKLADE= 580 g    Pri ploskovno porazdeljenih silah je prijemališče na stični ploskvi, kjer sila prijemlje.  **PROSTORSKO PORAZDELJENE SILE**  Primer: Sila teže vreče cementa.  **MERILO: 1 cm → 100 N**  mVREČE= 25 Kg    Pri prostorsko porazdeljenih silah je prijemališče v težišču telesa. | |